[bookmark: OLE_LINK1][bookmark: _Hlk508952791]Pārtikas drošības, dzīvnieku veselības un vides zinātniskā institūta “BIOR”
atklāta konkursa “Darba apģērbu noma un pilna servisa nodrošināšana”
(ID. Nr. BIOR 2026/32/AK) nolikuma
5. pielikums
projekts
IEPIRKUMA LĪGUMS
Nr. BIOR 2026/32/AK
Rīgā,                                                                                                                                                     Līguma datums
skatāms dokumenta laika zīmogā
_________________________________ (turpmāk – Izpildītājs), ko saskaņā ar ___________ pārstāv ___________, no vienas puses, un
Pārtikas drošības, dzīvnieku veselības un vides zinātniskais institūts „BIOR” (turpmāk – Pasūtītājs), ko saskaņā ar institūta nolikumu pārstāv direktore Olga Valciņa, no otras puses,
[bookmark: OLE_LINK2]Izpildītājs un Pasūtītājs (abi kopā turpmāk – Līdzēji), pamatojoties uz iepirkuma “Darba apģērbu noma un pilna servisa nodrošināšana” (ID. Nr. BIOR 2026/32/AK) rezultātiem, noslēdz līgumu ar šādiem noteikumiem (turpmāk – Līgums):
1. LĪGUMA PRIEKŠMETS
Pasūtītājs nomā no Izpildītāja darba apģērbus, un Izpildītājs apņemas veikt darba apģērbu piegādi, mazgāšanu un apkopi, kā arī gādāt par darba apģērbu nepieciešamo nomaiņu atbilstoši to izmantošanas mērķim (turpmāk – Pakalpojums) saskaņā ar Līguma 1. pielikumu “Tehniskā specifikācija” (turpmāk – tehniskā specifikācija) un Izpildītāja piedāvājumu, kas pievienots kā Līguma 2. pielikums “Tehniskais piedāvājums”.
2. MAKSA PAR PAKALPOJUMU UN MAKSĀJUMU KĀRTĪBA
2.1. Maksa par Pakalpojumu saskaņā ar Līguma 3. pielikumu „Finanšu piedāvājums” ir __________ EUR (__________ euro, __ centi) bez pievienotās vērtības nodokļa (turpmāk – PVN). PVN tiek maksāts saskaņā ar normatīvajos aktos noteikto samaksas kārtību un likmi.
2.2. Maksa par faktiski sniegto Pakalpojumu tiek sākta rēķināt no nākamās dienas, kad Līdzēji parakstījuši darba apģērbu nodošanas - pieņemšanas aktu (turpmāk - Akts).
2.3. Maksa par Pakalpojumu tiek pārskaitīta daļās – vienu reizi mēnesī, veicot pārskaitījumu uz Izpildītāja rēķinā norādīto Izpildītāja bankas norēķinu kontu, 10 (desmit) darba dienu laikā no rēķina par attiecīgajā mēnesī saņemto Pakalpojumu saņemšanas dienas. Rēķinā Izpildītājs norāda Pasūtītāja Līguma Nr.
2.4. Maksā par Pakalpojumu ir ietvertas visas izmaksas, kas saistītas ar tehniskajai specifikācijai atbilstoša apģērba iznomāšanu, t.sk., servisa, transporta izmaksas, apģērbu sadales un savākšanas skapja noma, apģērbu ievietošana skapīšos u.c. izmaksas, kas nepieciešamas Pakalpojuma pilnīgai un kvalitatīvai sniegšanai.
3. PAKALPOJUMA SNIEGŠANAS KĀRTĪBA
3.1. Pakalpojums tiek sniegts 36 (trīsdesmit sešus) mēnešus no Līguma noslēgšanas dienas.
3.2. Pakalpojums tiek sniegts tehniskajā specifikācijā norādītajos termiņos. Pirmo piegādi uz Līguma 3.5. punktā norādīto Pakalpojuma sniegšanas adresi noformē, parakstot Aktu.
3.3. Pasūtītājām ir tiesības nepieņemt pirmo piegādi, ja:
3.3.1. darba apģērbi nav jauni, neatbilst Līgumā un tā pielikumos norādītajām prasībām, t.sk., skaits, izmērs u.c.;
3.3.2. darba apģērbu sadales un savākšanas skapji neatbilst Līguma noteikumiem.
3.4. Pasūtītājs ne vēlāk kā 2 (divu) darba dienu laikā pēc Pakalpojuma sniegšanas termiņa beigām, parakstot Aktu, atgriež Izpildītājam darba apģērbus, darba apģērbu sadales un savākšanas skapjus tādā komplektācijā, kāda tie bija tos saņemot, ņemot vērā parasto nolietošanos pienācīgas lietošanas rezultātā.
3.5. Pakalpojuma sniegšanas adrese: Lejupes iela 3, Rīga, LV-1076.

4. IZPILDĪTĀJA PIENĀKUMI UN TIESĪBAS
4.1. Izpildītājam ir pienākums:
4.1.1. sniegt Pakalpojumu, izmantojot savus darbiniekus un inventāru, labā kvalitātē, atbilstoši vispārpieņemtajai profesionālajai praksei šajā nozarē, Līguma noteikumiem un spēkā esošajiem tiesību aktiem un standartiem;
4.1.2. pielāgot darbiniekiem apģērba izmēru un nodot darba apģērbu darbiniekiem divu nedēļu laikā no attiecīga pieprasījuma veikšanas dienas;
4.1.3. veikt darba apģērba nomaiņu ar jaunu darba apģērbu, ja darba apģērbs vairāk neatbilst kvalitātes kritērijiem piecu darba dienu laikā no attiecīga pieprasījuma veikšanas dienas;
4.1.4. ievērot Pasūtītāja norādījumus, sniedzot Pakalpojumu, ciktāl tie nav pretrunā ar Līguma noteikumiem;
4.1.5. atlīdzināt Pasūtītājam materiālos zaudējumus, kas radušies tā darbinieku vai izmantojamā inventāra vainas dēļ, sniedzot Pakalpojumu;
4.1.6. nekavējoties rakstveidā informēt Pasūtītāju par apstākļiem, kas traucē Pakalpojuma sniegšanu Līgumā noteiktajā termiņā un kārtībā;
4.1.7. sniegt Pasūtītājam pieprasīto informāciju par ar Pakalpojuma sniegšanu saistītiem jautājumiem (t.sk. bet ne tikai: par apģērbu skaitu un stāvokli, iznomāto apģērbu apjomu katram darbiniekam individuāli) Pasūtītāja norādītajā termiņā;
4.1.8. ievērot ugunsdrošības un darba aizsardzības noteikumus Pasūtītāja telpās, kā arī uzņemties pilnu atbildību par jebkurām sekām, kas rodas šo noteikumu neievērošanas vai nepienācīgas ievērošanas rezultātā;
4.1.9. 3 (trīs) dienu laikā rakstiski informēt Pasūtītāju par maksātnespējas procesa uzsākšanu pret Izpildītāju vai citu nelabvēlīgu apstākļu rašanos, kas var radīt zaudējumus Pasūtītājam.
4.2. Izpildītājam ir tiesības saņemt samaksu par Pasūtītājam pilnībā un kvalitatīvi sniegtu Pakalpojumu atbilstoši Līguma noteikumiem. 
5. PASŪTĪTĀJA PIENĀKUMI UN TIESĪBAS
5.1. Pasūtītājam ir pienākums:
5.1.1. nodrošināt iespēju Izpildītāja izvietot darba apģērbu tehniskajā specifikācijā norādītajā kārtībā;
5.1.2. maksāt atlīdzību par darba apģērbiem tehniskās specifikācijas sadaļā “Atlīdzība par darba apģērbiem” norādītajā apmērā, ja Pasūtītājs nozaudējis viņa rīcībā esošos darba apģērbus, vai arī darba apģērbi ir īpaši nolietoti vai turpmāk nelietojami citu apstākļu dēļ un tos turpmāk nevar iznomāt, izņemot gadījumu, ja darba apģērbs nolietojies normālos tā lietošanas apstākļos;
5.1.3. veikt savlaicīgu samaksu par pilnīgi un kvalitatīvi saņemto Pakalpojumu saskaņā ar Līguma noteikumiem.
5.2. Pasūtītājam ir tiesības:
5.2.1. saņemt pilnīgi un kvalitatīvi sniegtu Pakalpojumu;
5.2.2. sniegt Izpildītājam norādījumus Pakalpojuma sniegšanā;
5.2.3. nodot darba apģērbu atpakaļ Izpildītājam, ja darba apģērba lietotājs izbeidzis darba attiecības pie Pasūtītāja vai apģērba izmērs neatbilst attiecīgajai personai;
5.2.4. pasūtīt papildu darba apģērbu (jaunu), iekļaujoties tehniskajā specifikācijā norādītajā apjomā, ja ir pieņemts darbā cits darbinieks vai darbiniekam ir mainījies darba apģērba izmērs;
5.2.5. Līguma darbības beigās izpirkt darba apģērbus par maksu, kas nepārsniedz tehniskās specifikācijas sadaļā “Atlīdzība par darba apģērbiem” norādīto apmēru.
6. LĪDZĒJU ATBILDĪBA
6.1. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies Līdzēja vai tā darbinieku, kā arī Līdzēju Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā. 
6.2. Ja Izpildītājs Līgumā norādītajā termiņā nesniedz Pakalpojumu vai Pakalpojums nav veikts atbilstoši Līguma noteikumiem, Pasūtītājam ir tiesības sastādīt atbilstošu aktu un piemērot Izpildītājam līgumsodu 20,00 EUR (divdesmit euro) apmērā par katru nokavēto dienu un/vai reizi. Pasūtītājs sastādīto aktu nosūta uz šādu Izpildītāja elektroniskā pasta adresi: _____________. Sastādītais akts ir uzskatāms par saņemtu elektroniskā pasta vēstules nosūtīšanas brīdī. Līgumsoda samaksa neatbrīvo Izpildītāju no saistību izpildes.
6.3. Līgumsoda summu, kuru saskaņā ar Līguma noteikumiem Izpildītājam ir jāmaksā Pasūtītājam, Pasūtītājs, informējot Izpildītāju par sastādīto aktu un nosūtot to Izpildītājam, ir tiesīgs ieturēt no jebkura maksājuma, kas Pasūtītājam saskaņā ar Līgumu jāveic Izpildītājam. 
6.4. Par apmaksas termiņa nokavējumu Izpildītājam ir tiesības piemērot Pasūtītājam līgumsodu 0,5% (puse no procenta) apmērā no neapmaksātās summas par katru nokavēto dienu, bet ne vairāk kā 10% (desmit procenti) no neapmaksātās summa. Līgumsoda samaksa neatbrīvo Pasūtītāju no saistību izpildes.
7. STRĪDU IZSKATĪŠANAS KĀRTĪBA
Strīdi, domstarpības un pretenzijas, kas Līdzējiem rodas Līguma izpildes gaitā, vispirms tiek risināti sarunu ceļā. Ja vienošanās netiek panākta, strīdus izskata tiesā normatīvajos aktos noteiktajā kārtībā vispārējās jurisdikcijas tiesā pēc Pasūtītāja juridiskās adreses.
8. LĪGUMA IZPILDĒ IESAISTĪTAIS PERSONĀLS, APAKŠUZŅĒMĒJI UN TO NOMAIŅA
(JA ATTIECINĀMS)
8.1. Līguma izpildei Piegādātājs piesaista savā piedāvājumā norādītos apakšuzņēmējus un personālu. Piegādātājs ir atbildīgs par piesaistītā personāla un apakšuzņēmēju veikto darbu atbilstību šī Līguma prasībām.
8.2. Ja Piegādātājs vēlas veikt piedāvājumā norādīta apakšuzņēmēja (personāla) nomaiņu vai jauna apakšuzņēmēja (personāla) iesaisti, tad jāiesniedz rakstveida iesniegums Pasūtītājam. Iesniegumam jāpievieno informācija un dokumenti, kas pierāda, ka piedāvātais apakšuzņēmējs atbilst iepirkuma nolikumā noteiktajām prasībām.
8.3. Pasūtītājs lemjot par piedāvājumā norādītā personāla vai apakšuzņēmēja nomaiņu, ievēro Publisko iepirkumu likuma 62. panta otro, trešo, ceturto, piekto un sesto daļu, kā arī Starptautisko un Latvijas Republikas nacionālo sankciju likuma 11.1pantā noteikto.
8.4. Pasūtītājs apakšuzņēmēja izslēgšanas nosacījumus pārbauda lēmuma pieņemšanas dienā, proti, kad Pasūtītājs lemj par atļaujas vai atteikuma izsniegšanu Piegādātājam Līguma izpildes nodrošināšanai nomainīt apakšuzņēmēju (personālu) vai piesaistīt jaunu apakšuzņēmēju (personālu).
9. NEPĀRVARAMA VARA
9.1. Līdzēji neizvirzīs viens otram pretenzijas gadījumā, ja iestāsies nepārvaramas varas apstākļi, kas tiešā veidā ietekmē Līguma izpildi, un kuru iestāšanos nebija iespējams paredzēt un novērst.
9.2. Līdzēji nekavējoties informē viens otru par šādu apstākļu iestāšanos un veic visus nepieciešamos pasākumus, lai novērstu zaudējumus, kas varētu rasties nepārvaramas varas apstākļu ietekmē.
10. LĪGUMA TERMIŅŠ, LĪGUMA GROZĪŠANAS UN PIRMSTERMIŅA IZBEIGŠANAS KĀRTĪBA
10.1. [bookmark: _Hlk509403918]Līgums stājas spēkā ar tā parakstīšanas brīdi un ir spēkā līdz saistību pilnīgai izpildei.
10.2. Līgumu var izbeigt pirms minētā termiņa, Līdzējiem rakstveidā par to vienojoties.
10.3. Pasūtītājam ir tiesības atkāpties no Līguma, ja:
10.3.1. Piegādātājs ir iesniedzis nepatiesu informāciju savas kvalifikācijas novērtēšanai;
10.3.2. Piegādātājs bez pamatota iemesla neveic piegādes saskaņā ar Līgumu;
10.3.3. iestājies kāds no Publisko iepirkumu likuma 64. panta pirmajā daļā minētajiem gadījumiem.
10.4. Līdzējiem ir tiesības atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā kādam no Līdzējiem ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
10.5. Jebkurā Līguma izbeigšanas gadījumā Līdzējiem ir pienākums izpildīt visas saistības, kas radušās Līguma darbības laikā.
10.6. Līgumā drīkst izdarīt nebūtiskus grozījumus, ievērojot Publisko iepirkumu likuma 61. pantu. Līguma grozījumi un papildinājumi ir spēkā tikai tad, ja tie noformēti rakstveidā un ir Līdzēju parakstīti. Tie pievienojami Līgumam un kļūst par tā neatņemamu sastāvdaļu.
11. PAPILDU NOTEIKUMI
11.1. Līdzēji ir atbildīgi par otra Līdzēja iesniegto personas datu aizsardzību atbilstoši Līdzējiem saistošo normatīvo aktu prasībām. Līdzēji apņemas nodrošināt, ka Līdzēja darbinieki, kuri ir pilnvaroti apstrādāt datus, ir apņēmušies ievērot konfidencialitātes saistības attiecībā uz personas datiem.
11.2. Līdzējs, kurš nodod otram Līdzējam fizisko personu datus, atbild par attiecīgo datu subjektu personas datu apstrādes tiesiskā pamata nodrošināšanu.
11.3. Līdzēji apņemas bez iepriekšējas saskaņošanas nenodot tālāk trešajām personām no otra Līdzēja iegūtos fizisko personu datus, izņemot gadījumu, ja Līgumā ir noteikts citādi vai normatīvie akti paredz šādu datu nodošanu.
11.4. Līguma izpildes gaitā Līdzēji rīkojas saskaņā ar Latvijas Republikā spēkā esošajiem normatīvajiem aktiem.
11.5. Līguma noteikumi piemērojami, ciktāl tie nav pretrunā ar Latvijas Republikā spēkā esošajiem normatīvajiem aktiem. Gadījumā, ja viens vai vairāki Līguma noteikumi tiek atzīti par spēkā neesošiem, Līguma pārējo noteikumu juridiskais spēks nemainās. 
11.6. Nevienam no Līdzējiem nav tiesību nodot savas tiesības un pienākumus trešajai personai bez otra Līdzēja piekrišanas.
11.7. Līgums ir saistošs katra Līdzēja likumīgajam saistību pārņēmējam.
11.8. Līdzēji 3 (trīs) darba dienu laikā rakstveidā informē viens otru par sava juridiskā statusa, adreses (faktiskās vai juridiskās) vai saziņas līdzekļu maiņu.
11.9. Parakstot Līgumu, Līdzēji apliecina, ka ar Līguma tekstu ir iepazinušies un tam piekrīt.
11.10. Līgums sastādīts uz 4 (četrām) lapām un parakstīts elektroniski. Katrs Līdzējs nodrošina šī Līguma uzskaiti un saglabāšanu savā lietvedībā.
11.11. Līgumam ir pievienots 1. pielikums “Tehniskā specifikācija” uz __ (__________) lapām, 2. pielikums “Tehniskais piedāvājums” un 3. pielikums “Finanšu piedāvājums” uz __ (__________) lapām, kas ir neatņemama Līguma sastāvdaļa.
12. LĪDZĒJU REKVIZĪTI UN PARAKSTI
	Piegādātājs:
	Pasūtītājs:

	_________________
	Pārtikas drošības, dzīvnieku veselības un vides zinātniskais institūts „BIOR”

	Reģistrācijas Nr. _________________
	Nodokļu maksātāja kods 90009235333

	Juridiskā adrese: _________________
	Juridiskā adrese: Lejupes iela 3, Rīga, LV-1076

	Tālr. Nr. _________________
	Tālr. Nr. +371 67620526

	E-pasts: _________________
	E-pasts: bior@bior.lv 

	_________________:
	Direktore: 

	__________________________ 
	__________________________ O. Valciņa


Dokuments ir parakstīts ar drošu elektronisko parakstu un satur laika zīmogu.
Līguma abpusējās parakstīšanas diena ir pēdējā pievienotā drošā elektroniskā paraksta un tā laika zīmoga pievienošanas datums.
